Diari Oficial de la Generalitat Valenciana


Sumari del DOGV 17, del 01-03-1980 (1980/801413)

REIAL DECRET 278/1980, de 25 de gener, sobre transferència de competències de l'Administració de l'Estat al Consell ael País Valencià en matèria d'Activitats Molestes Insalubres, Nocives i Perilloses, Cultura i SanitaT.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   17

Data del DOGV
:   01-03-1980

Secció del DOGV
:   PRESIDÈNCIA DEL CONSELL

Número del document
:   1980/801413


Data del document
:   25-01-1980

Organisme emissor


Tipus de document
:   Reial decret

Reial Decret 278/1980, de 25 de gener, sobre transferència de competències de l'Administració de l'Estat al Consell del País Valencià, en matèria d'activitats molestes, insalubres, nocives i perilloses, cultura i sanitat.  
El Reial Decret deu/mil nou-cents setanta-vuit de disset de març, pel qual es va establir el règim pre- autonòmic per al País Valencià, preveu la transferència de funcions i serveis de l'Administració de l'Estat al Consell del País Valencià. Per la seua banda, el Reial Decret quatre-cents setanta-set/mil nou-cents setanta-vuit, aprovat en la mateixa data, en desenvolupament d'aquell, determina el procediment a que han d'ajustar-se les transferències, tot creant una Comissió mixta de representants de l'Administració de l'Estat i del Consell del País Valencià.  
Havent realitzat aquesta Comissió Mixta estudis i propostes en ordre a la transferència de nombroses competències actualment exercides per diversos òrgans de l'Administració Central, i donada la complexitat que entranya l'articulació tècnica de tals transferències ha semblat oportú efectuar els traspassos de competències en fases successives.  
Així, dones, el present Reial Decret desenvolupa en aquesta fase, algunes de les matèries referents als Ministeris de l'Interior, Cultura i Sanitat i Seguretat Social incloses al catàleg de transferències ans esmentat, les quals podran, en el futur, ser ampliades amb referència a aquestes mateixes matèries o a d'altres diferents a mesura que avancen els estudis i propostes, segons el procediment establert a les normes ans citades.  
En la seua virtut fent ús de l'autorització continguda als articles vuité, e),i dotze del Reial Decret- Llei deu/mil nou-cents setanta-vuit de disset de març a proposta del Ministre d'Administració Territorial i prèvia deliberació del Consell de Ministres en la seua reunió del dia vint-i-cinc de gener de mil nou-cents voltant.  
DISPOSE:  
CAPITOL PRIMER  
Competències de l'Administració de l'Estat que es transfereixen al Consell del País Valencià  
SECCIO PRIMERA.- ACTIVITATS MOLESTES,   
INSALUBRES, NOCIVES I PERILLOSES  
Article primer.- Es transfereixen al Consell del País Valencià les competències de l'Administració de l'Estat que s'estableixen al Reglament d'Activitats Molestes, Insalubres, Nocives i Perilloses en ordre a l'emissió d'informes i d'altres qüestions relacionades amb la concessió de llicències, inspecció, sanció, recursos o informes d'ordenances i reglaments municipals relatius a aquest tipus d'activitats i indústries quan siguen de lliure instal·lació o sotmesos a autorització, llevat de les referides a plantes de producció energètica.  
Article segon.- S'arrepleguen a l'annex I del present Reial Decret les disposicions legals afectades per la transferència.  
SECCIO SEGONA.- CULTURA  
Article tercer.- Centre Nacional de Lectura.- Es transfereixen les competències del Centre Nacional de Lectura, inclosos els crèdits que corresponguen als Centres dependents d'aquest, tot açò, dins de l'àmbit territorial del Consell del País valencià.  
El Consell del País Valencià se subrogarà en les funcions exercides per l'Administració de l'Estat al si dels Patronats que regeixen els actuals Centres provincials coordinadors que hagen estat creats per concerts amb les Corporacions públiques o privades del País Valencià.  
Article quart.- Correspondrà al Consell del País Valencià, dins del seu àmbit territorial, la competència de:  
a) La realització dels concerts a què fa referència l'article u del Decret de quatre de juliol de m nou-cents cinquanta-dos, pel qual s'aprova el Reglament del Centre Nacional de Lectura.  
b) Orientar el servei públic de lectura en ordre a la difusió de la cultura per mitjà del llibre, en coordinació amb el Pla General d'Actuació de l'Administració de l'Estat quant a la política del llibre i la informació científica.  
c) Aplicar els criteris segons els quals s'ha d'establir els acords amb els organismes col·laboradors al País Valencià, dins de les normes generals dictades pel Consell Nacional de Lectura.  
d) Recaptar ajut moral i econòmic d'Entitats del País Valencià, públiques o privades, per als fins del Centre.  
e) Estimular al País Valencià la producció del llibre d'autor espanyol, en els termes prevists a l'apartat d) de l'article quart del citat Reglament del Centre Nacional de Lectura.  
Article cinqué.- Dins de l'àmbit del País Valencià es transfereix al seu Consell les competències que l'article seté del Reglament de quatre de juliol de mil nou-cents cinquanta-dos atribueix a l'Oficina Tècnica del Centre Nacional de Lectura.  
Article sisé.- Dipòsit Legal de Llibres i ISBN.- U. Es transfereix la tramitació de les sol·licituds d'assignació de numero de Dipòsit Legal de Llibres que es formule al territori del País Valencià, amb subjecció a les normes generals i instruccions emanades de l'Institut competent per a la seua assignació, sense que açò puga comportar demores sobre el sistema actual. La competència per a l'assignació del número d'ISBN i del Dipòsit Legal de Llibres, continuen atribuïdes amb caràcter exclusiu l'Institut Nacional del Llibre Espanyol, i a l'Institut Bibliogràfic Hispànic, respectivament.  
Dos. Dels exemplars d'obres i publicacions ingressades per Dipòsit Legal a les Oficines de tramitació situades al País Valencià, es retindran pel Consell del País Valencià, els següents:  
a) Dels quatre exemplars de les obres impreses subjectes a l'ISBN u dels dos que venien essent remesos a l'Institut Bibliogràfic Hispànic en compliment de l'article trenta-set, apartats dos i tres del Reglament del citat Institut, aprovat per Ordre ministerial de trenta d'octubre de mil nou-cents -setanta- u, i modificada per l'Ordre ministerial de vint de febrer de mil nou-cents setanta-tres.  
b) Un exemplar dels guions cinematogràfics que es dipositen, prèvia modificació de l'article trenta-nou del Reglament citat, en el sentit d'augmentar a dos el nombre d'exemplars a ser dipositats.  
Tres. Quant a les obres subjectes a l'ISBN, continuaran remetent-se els tres exemplars prevists a l'article trenta-vuit del Reglament de l'Institut Bibliogràfic Hispànic, qui remetrà quan s'escaiga, u dels exemplars a l'organisme competent del Consell del País Valencià.  
Quatre. Quant a allò que fa referència a la dispensa de presentació del nombre reglamentari d'exemplars en cas d'obres de bibliòfil la decisió continuarà corresponent a l'Institut Bibliogràfic Hispànic, però la concessió del benefici sol·licitat requerirà informe favorable del Consell del País Valencià. La denegació del benefici pel contrari, no queda condicionada per l'informe que el Consell del País Valencià hi emeta.  
Article seté.- Es transfereixen al Consell del País Valencià les competències que, en ordre a la formació d'expedients i imposició de sancions i atribució de l'import de les multes, tenen atribuïdes les oficines provincials i locals del País Valencià, l'Administració de l'Estat quant es refereix al territori del País Valencià, i els Governadors civils de les tres províncies valencianes. Es transfereix igualment al Consell del País Valencià la competència de l'Institut Bibliogràfic Hispànic en ordre a la inspecció del Dipòsit Legal al País Valencià sens perjudici de l'alta inspecció que incumbeix a l'Administració de l'Estat.  
Article vuité.- Tresor Bibliogràfic.- Pel que fa a les obres integrants del tresor bibliogràfic de la Nació, d'acord amb el que preveu la Llei vint-i-sis/mil nou-cents setanta-dos del vint-i-un que habitualment es conserven al País Valencià, el Consell València prestarà constant i estreta col·laboració amb els òrgans de l'Administració Central en totes les competiries què no siguen objecte de transferència, tot creant-se una Comissió Mixta Administració- Consell Valencià, per a canalitzar els esforços d'ambdues administracions a aquest respecte.  
Tots els actes de l'Administració Central respecte d'aquestes obres, requeriran informe previ de la citada Comissió. La taxació de les obres, qualsevol que siga la seua finalitat, continuarà atribuïda al Centre Nacional del Tresor Documental i Bibliogràfic, previ informe de la Comissió Mixta.  
Article nové.- L'Administració Central conserva, sobre les obres citades, els drets de tempteig, retracte, expropiació i comís que es confereixen a l'Estat a l'article onze de la citada Llei; cas de no exercir tals drets o alguns d'ells, haurà de comunicar la seua decisió al Consell del País Valencià, a través de la Comissió Mixta, per tal que aquell puga subrogar-se en tals drets si ho estima convenient.  
Article deu.- U. Sens perjudici del que preveuen els apartats anteriors i únicament per a les obres que habitualment es conserven al País Valencià, es transfereixen al Consell del País Valencià les competències següents:  
a) La tramitació de les sol·licituds d exportació, així com les d'ajut que formulen els propietaris de Biblioteques o peces d'interès per al Tresor Bibliogràfic, els quals ajuts, de ser concedides pel Centre Nacional, seran canalitzades a través dels òrgans del Consell del País Valencià.  
b) La cura i la defensa del Tresor Bibliogràfic de la Nació al territori valència, tot exercint les funcions previstes a l'article cinqué de la citada Llei.  
c) La recepció de les comunicacions a que es contrau l'article sisé de la dita Llei, així com la competència sancionadora dels incompliments, d'acord amb el que estableix l'article seté. Els recursos administratius contra l'acte sancionador s'entendran admisibles contra les resolucions dictades pels òrgans del Consell del País Valencià.  
Dos. el que preveu els articles anteriors relatius al Tresor Bibliogràfic es refereix exclusivament a les competències del Centre Nacional del Tresor Documental i Bibliogràfic en allò que afecta matèria bibliogràfica.  
Article onze.- Registre General de la Propietat Intel·lectual. Es transfereixen al Consell del País Valencià dins de l'àmbit territorial del País Valencià les competències per a la tramitació dels expedients d'inscripció al Registre.  
Article dotze.- S'arrepleguen a l'Annex II del present Reial Decret les disposicions afectades per la transferència.   
SECCIO TERCERA.- SANITAT  
Article tretze.- U Correspon al Consell del País Valencià, dins el marc de la planificació general sanitària de l'Estat, i dintre el seu àmbit d'actuació territorial, l'organització, programació, direcció, resolució control, vigilància i tutela, així com la sanció i intervenció en les activitats i serveis de competència de l'administració sanitària de l'Estat, relacionades a article següent d'aquest Reial Decret.  
Dos. El Consell exercirà en les matèries transferides, les funcions de la inspecció tècnica de sanitat sens perjudici de les actuacions que duen a terme els òrgans de l'Administració de l'Estat a efectes de coordinació i supervisió.  
Tres. El règim previst als apartats anteriors no produirà en cap cas., duplicitat d'actuacions entre els Organs de l'Administració de l'Estat i els del Consell del País Valencià.  
Quatre. En les matèries esmentades li correspondran al Consell així mateix les funcions d'estudi recopilació de dades i informació i establirà el procediment adequat per a la seua comunicació obligatòria, sistemàtica i normalitzada a l'Administració de l'Estat, d'acord amb la normativa d'aquest a fi de garantir el compliment dels fins i objectius comuns d'aquest i d obtenir un sistema sanitari coherent, harmònic i solidari.  
Article catorze.- U. Es transfereixen al Consell del País Valencià les següents funcions i competències en ordre a l'acció pública sanitària:  
a) El control sanitari de les aigües de beguda, aigües residuals, residus sòlids, contaminació atmosfèrica, estatge i urbanisme, locals i edificis de convivència pública o col·lectiva i, en general, del medi ambient en què es desenvolupa la vida humana.  
El Consell desenvoluparà també les activitats sanitàries relacionades amb els establiments i indústries molestes, insalubres, nocives o perilloses.  
b) El control de la publicitat mèdico- sanitária, a que fa referència el Reial Decret dos mil vuit-cents vint-i-set mil nou-cents setanta-set, de sis d'octubre, i les seues disposicions que el desenvolupen o modifiquen.  
c) Les competències que, en relació amb la policia sanitària mortuòria, atribueix el Decret dos mil dos-cents setanta-tres/ mil nou-cents setanta-quatre de vint de juliol, i disposicions complementaries, als òrgans de l'Administració de l'Estat.  
Per a assegurar la necessària coordinació de les altres Entitats i òrgans competents en els supòsits de trasllats de cadàvers el recorregut de qual excedesca del territori del Consell, aquest hauré de complir, en els seus propis termes, les exigències de comunicació previstes a l'article vint-i-nou i a l'apartat d) de l'article trenta-sis de la citada disposició.  
d) L'estudi, vigilància i anàlisis epidemiològiques del processos que incideixen positivament o negativament en la salut humana quedant obligat el Consell a comunicar al Ministeri de Seguretat Social les dades estadístiques obtingudes, així com quantes situacions epidèmiques puguen detectar-se.  
e) Els programes sanitaris tendents a la protecció i promoció de la salut, tals com els d'higiene materna i, infantil, escolar, industrial, laboral esportiva, mental, així com les accions sanitàries permanents en matèria de malalties transmissibles i no transmissibles antropozoonosi i educació sanitària.  
f) El desenvolupament de programes de formació en matéria de salut pública coordinadament amb l'Administració de l'Estat, en la forma que reglamentàriament s'establesca.  
Això no obstant, els Ministeris d'Educació, Universitats i Investigació i el de Sanitat i Seguretat Social conservaran les competències que la vigent legislació els atorga, a l'objecte de mantenir l'homologació de programes i titulacions.  
g) L'atorgament de l'autorització oportuna per a la creació, construcció, modificació, adaptació o supressió de centres, serveis i establiments sanitaris, de qualsevol classe i naturalesa, inclosos els balnearis i les Entitats de l'Assegurança Lliure d'Assistència Mèdico- Farmacèutica.  
Queden exceptuades de la transferència les autoritzacions que fan referència als laboratoris, i centres o establiments d'elaboració de drogues, productes estupefacients, psicotròpics o semblants, especialitats farinacéutiques i les seues matèries primes i material instrumental mèdic, terapèutic o correctiu.  
h) El control sanitari de la producció, emmagatzenament, transport manipulació i venda d'aliments, begudes i productes relacionats directament o indirecta amb l'alimentació humana, quan aquestes activitats es desenvolupen al País Valencià.  
Dos. En l'exercici de les funcions contingudes al número anterior, s'entendrà que els criteris tècnics d'aplicació seran els continguts a les instruccions que amb caràcter general, dicte el Ministeri de Sanitat i Seguretat Social o que resulten de l'aplicació de tractats internacionals ratificats per l'Estat espanyol i publicats d'acord amb el que preveu el títol preliminar del Codi Civil.  
Article quinze.- U. Passaran a dependre del Consell del País Valencià les Comissions Provincials de Publicitat Médico- Sanitària existent en el seu territori.  
Dos. S'integrarà un representant de l'Administració Sanitària del Consell en cadascuna de les Comissions Provincials següents existents al territori d'aquell.  
Dos. U. Comissió Provincial per a l'elaboració de l'avantprojecte de mapa sanitari d'acord amb el que preveu l'article primer dos, b) del Reial Decret dos mil dos-cents vint-i-un mil nou-cents setanta-vuit, de vint-i-cinc d'agost.  
Dos. Dos. Comissió Delegada de Sanitat, Seguretat Social i Assumptes Socials de la Província de Govern.  
Dos. Tres. Subcomissió de Sanejament de la Comissió Provincial de col·laboració de l'Estat amb les Corporacions Locals.  
Tres. Quan el Ple, Subcomissió, Comitès o Ponències de Treball de la Comissió Central de Sanejament i de la Comissió Central de Coordinació Hospitalària celebren sessions sobre supòsits i qüestions de les seues competències, originades o desenvolupades exclusivament en territori del Consell, s'incorporarà a les dites sessions un representant d'aquest.  
Article setze.- S'arrepleguen a l'annex III del present Reial Decret les disposicions legals afectades per la transferència.  
CAPÍTOL II  
Disposicions Generals  
Article disset.- Serà d'aplicació a les transferències efectuades pel present Reial Decret el que prevé el capítol II disposicions generals. articles quaranta-dos a quaranta-sis del Reial Decret dos-cents noranta-nou mil nou-cents setanta-nou de vint-i-sis de gener, amb excepció dels números dos i tres de l'article quaranta-quatre de l'esmentat Reial Decret.  
DISPOSICIONS FINALS  
Primera.- El present Reial Decret entrarà en vigor el mateix dia de la seua publicació al "Boletín Oficial del Estado".  
Segona.- U. Les competències a què fa referència el present Reial Decret començaran a exercir-se pel Consell a partir de l'u d'abril de mil nou-cents vuitanta, en la qual data deixaran d'intervenir els òrgans anteriorment competents, llevat de par a remetre al Consell els documents referents a les funcions i serveis traspassats.  
Dos. En la mateixa data tindran efectivitat l'adscripció del personal, les cessions patrimonials i les transferències pressupostaries procedents de l'Estat. Per a operar els esmentats traspassos hauran de complimentar-se els requisits i formalitats exigits per la legislació vigent.  
DISPOSICIONS TRANSITORIES  
Primera.- Els expedients iniciats abans de l'u d'abril de mil nou-cents vuitanta sobre les matèries objecte de transferència pel present Reial Decret es conclouran en tots els seus incidents, fins i tot recursos, pels òrgans actualment competents si aquesta fossen els Serveis Centrals de l'Administració de l'Estat sense que el Consell hi exercesca les competències que aquest Reial Decret li transfereix.  
Dos. En els altres casos els serveis perifèrics de l'Administració de l'Estat remetran al Consell del País Valencià els expedients en tramitació en l'estat en què es troben per a la seua continuació 1 resolució pel Consell, si aquest hi resulta competent, a tenor del que disposa el present Reial Decret  
Segona.- U. A partir de l'entrada en vigor del present Reial Decret es procedir a inventariar tot el material i documentació relatius a les competències que es transfereixen i que h en de traspassar-se al Consell del País Valencià, d'acord amb les disposicions transitòries anteriors.  
Dos. Si per a qualsevol resolució que hagués de dictar el  
Consell del País Valencià fos necessari tenir en compte expedients o antecedents que amb aquesta guarden relació i figuren als arxius de l'Administració de l'Estat, el Consell els sol·licitarà d'aquesta, que remetrà còpia certificada del seu contingut o els originals si fossen necessaris, quedant en aquest cas aquella copia als arxius de procedència, en substitució dels originals remesos.  
Tercera.- El Consell del País Valencià organitzarà els serveis necessaris i distribuirà entre els òrgans corresponents les competències que se li transfereixen pel present Reial Decret, publicant-se els corresponents acords al "Boletín Oficial del Estado" i al del Consell del País Valencià abans de la data a què fa referència la disposició final segona.  
Donat a Madrid a vint-i-cinc de gener de mil nou-cents vuitanta.  
El Ministre d'Administració Territorial  
ANTONIO FONTAN PEREZ  
JUAN CARLOS R.